Diari Oficial de la Generalitat Valenciana


Sumari del DOGV 9921, del 23-08-2024 (2024/8375)

RESOLUCIÓ de 6 d’agost de 2024, per la qual es dona publicitat al nomenament de vocal en el Consell Social de la Universitat Jaume I.
-------------------------------------------------------------------------------------------------------------------------------------

### Dades del document

Número de DOGV
:   9921

Data del DOGV
:   23-08-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/8375

CVE
:   ROPU-M-2851-8591

Data del document
:   06-08-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Correcció d'errades

La Llei orgànica 2/2023, de 22 de març, del sistema universitari, assigna a les comunitats autònomes la competència per a regular la composició i funcionament del Consell Social, garantint la presència de persones proposades pels diferents sectors representatius de la vida econòmica, social i cultural de l'entorn, coneixedores de l'activitat i dinàmica universitàries, així com l'absència de conflicte d'interessos amb la universitat. Així mateix, en l'article 47.3 s’establix que seran membres del Consell Social la rectora o rector,  la gerent o el gerent, la secretària o el secretari general, així com un representant del personal docent i investigador, un altre del personal tècnic, de gestió i d'administració i servicis, elegits pel Consell de Govern entre els seus membres, i un tercer del Consell d'Estudiants, elegit pel propi Consell, tots ells amb veu i vot.

La Llei 2/2003, de 28 de gener, de consells socials de les universitats públiques valencianes, regula la seua composició en l’article 5.

El Consell d'Estudiants de la Universitat Jaume I, en virtut del que es disposa en l'article 47.3 de la Llei 2/2023, amb data 25 de juliol de 2024, adjunta el certificat de l'elecció de Mohamed Al Howaidi Nasralla en el Ple del Consell d'Estudiants de la Universitat Jaume I, reunit en la sessió del 15 de juliol de 2024, com a representant dels estudiants en el Consell Social d'esta, en substitució d'Alejandro Sanz Sobrino, nomenat per Resolució de 7 de setembre de 2022, de la consellera d'Innovació, Universitats, Ciència i Societat Digital (DOGV número 9425, de 12.09.2022).

Vist el que s’ha exposat, de conformitat amb el que es disposa en l'article 47.3 de la Llei orgànica 2/2023, de 22 de març, del sistema universitari; en els articles 5, 6 i 7 de la Llei 2/2003, de 28 de gener, de consells socials de les universitats públiques valencianes; el certificat del  Consell d'Estudiants de la Universitat Jaume I, i en virtut de les competències atribuïdes pel Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació, actualment Conselleria d'Educació, Cultura, Universitats i Ocupació, de conformitat amb la correcció d'errors del Decret 17/2024, de 12 de juliol, del president de la Generalitat, pel qual es determinen el nombre i la denominació de les conselleries i les seues atribucions,

RESOLC

*Primer*

Donar publicitat al nomenament de Mohamed Al Howaidi Nasralla com a representant del Consell d'Estudiants en el Consell Social de la Universitat Jaume I, en substitució d'Alejandro Sanz Sobrino.

*Segon*

L’esmentada resolució tindrà efecte el mateix dia de la seua publicació en el *Diari Oficial de la Generalitat Valenciana*.

De conformitat amb el que establixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, esta resolució, que posa fi en la via administrativa, podrà ser objecte de recurs potestativament en reposició o bé es podrà plantejar directament recurs contenciós administratiu, dins dels terminis i davant dels òrgans que s'indiquen a continuació:

El recurs de reposició ha d'interposar-se davant el conseller d'Educació, Cultura, Universitats i Ocupació en el termini d'un mes comptador des de l'endemà de ser publicada en el *Diari Oficial de la Generalitat Valenciana*.

El recurs contenciós administratiu haurà d'interposar-se davant el Tribunal Superior de Justícia de la Comunitat Valenciana en el termini de dos mesos comptador des de l'endemà de ser publicada en el *Diari Oficial de la Generalitat Valenciana*.

  

València, 6 d'agost de 2024

José Antonio Pérez Juan

Director general d'Universitats